Ofis blong praem minista i talem se hemi diuti blong oposisen tu blong hemi dil wetem ol problem we istap hapen long Port Vila konstituensi. Hemi tru se ol pipol we oli liv long Port Vila, oli stap anda long proteksen blong gavman, ol chief, ol lida blong jioj mo ol lida blong ol woman mo oli kat raet blong enjoem laef long taon ia.
Ofis blong praem minista, hemi kamaut nomo blong talem se be oposisen, hemi mekem wan wanem. Taem we yu elekted olsem wan memba blong palaman, oli bikam MP blong Port Vila konstituensi. Taem we oli adresem ol MP insaed long palaman, spika i talem se MP blong konstituesi ia. Spika ino talem se MP blong UMP. No hemi talem MP blong Port Vila. As elected MP blong Port Vila, lida blong oposisen, hemi kat wok blong hem tu blong impruvum sekuriti mo titsim ol yang pipol mo ol famili we oli kastem vot blong olgeta long hem long taem blong las eleksen. Ino long taem blong eleksen nomo, bae yumi go askem olgeta blong vot long yumi ale yumi go stap mekem bigmaut long media mo sosol media about kraem we hemi stap hapen long Port Vila. Oposisen, hemi blemem gavman, ol chief, ol jioj mo ol woman lida be hemi mekem wanem?
Ofis blong praem minista, hemi wandem mekem save long ol pipol blong Vanuatu se gavman blong tede, hemi biliv strong se daonem kraem, bae yumi no save stopem blong mekem polis i arestem ol saspek. Gavman blong tede, hemi bilivim strong se gudfala way blong stopem ol kraem mo protektem valiu blong ol famili olsem oposisen istap rifea long hem, hemi blong givim edukesen long evri pikinini blong Vanuatu.
Gavman blong tede, hemi no wandem luk yumi buildim moa koreksenol senta long Vanuatu tastawe, hemi kamap wetem polisi blong fri akseses blong edukesen blong evri pikinini blong Vanuatu, bae oli benefit long hem. Tede ol kinda garden, oli stap yet olsem wan blokeij blong fri access we hemi stap finis stat yia1 kasem yia2. Polisi blong fri akses blong edukesen we bae hemi stat long nekis yia, bae hemi stat long kinda garden skul mo hemi finis long yia 10. Gavman blong tede, hemi bilivim strong se taem we wan pikinini, hemi kasem yia 10, hemi sapos blong save finis abaut valiu blong hem respek mo hemi save mekem difrens bitwin rong mo raet. Tede taem we wan pikinini ino save intarem kinda garden mo yia 7 igo antap, pikinini ia, hemi smol tumas blong hemi save kasem valiu blong respek unless hemi karem gudfala titsing insaed long haus long papa mo mama blong hem.
Long saed blong famili valiu, ofis blong praem minista i askem se ofis blong oposisen blong karem toti long aea blong hem festaem bifo hemi save tokbaut gavman, ol chief, ol jioj mo ol woman lida.
tpi_Latn tpi_Latn tpi_Latn tpi_Latn tpi_Latn